***Ад гарадзкога ж сьвята вырашыў трыразова адхрысьціцца. Гэткія імпрэзы спасярод памкнёнага на рэляксацыю мяшчанства актывізуюць усялякіх бажаволкаў, алькаголікаў ды прастытутак. Гэных з самой раніцы і давялося абыкрок назіраць. Зь іншага боку даймае афіцыёз. Цудоўна бо зразумела, што многія ўдзельнікі спачатна па разнарадцы. Шэсьце псэўданародных строеў. Гульня пад прымусам немагчымая – цьвердзіў мудры Ёган Хёйзінга. Быць мудрым гэткім днём – ня выяжджаць у цэнтар, чытаць Булгарына ці Доўнар-Запольскага пад келіх бурштыннага напою.